CELEX: 32013L0063
Language: hr
Date: 2013-12-17 00:00:00
Title: Provedbena direktiva Komisije 2013/63/EU оd 17. prosinca 2013. o izmjeni priloga I. i II. Direktivi Vijeća 2002/56/EZ s obzirom na najmanje uvjete koje moraju ispunjavati sjemenski krumpir i partije sjemenskog krumpira  Tekst značajan za EGP

18.12.2013   
            
            
               HR
            
            
               Službeni list Europske unije
            
            
               L 341/52
            
         PROVEDBENA DIREKTIVA KOMISIJE 2013/63/EU
   оd 17. prosinca 2013.
   o izmjeni priloga I. i II. Direktivi Vijeća 2002/56/EZ s obzirom na najmanje uvjete koje moraju ispunjavati sjemenski krumpir i partije sjemenskog krumpira
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/56/EZ od 13. lipnja 2002. o stavljanju na tržište sjemenskog krumpira (1), a posebno njezin članak 24.,
   budući da:
   
               (1)
            
            
               Od donošenja Direktive 2002/56/EZ razvile su se nove metode uzgoja krumpira te poboljšali dijagnostički alati za utvrđivanje štetnih organizama i agronomske prakse za suzbijanje širenja štetnih organizama.
            
         
               (2)
            
            
               Tim se tehničkim napretkom omogućila proizvodnja sjemenskog krumpira koja ispunjava uvjete strože od onih utvrđenih u prilozima I. i II. Direktivi 2002/56/EZ. Istodobno je postalo dostupno znanje o novim uzročnicima bolesti te se razvilo znanje o postojećim bolestima, što je ukazalo na potrebu za strožim mjerama za neke bolesti.
            
         
               (3)
            
            
               Na temelju toga standard Gospodarske komisije Ujedinjenih naroda za Europu (UNECE) o stavljanju na tržište i nadzoru tržišne kakvoće sjemenskog krumpira prilagođen je kako bi se uzeo u obzir tehnički i znanstveni razvoj (2).
            
         
               (4)
            
            
               Uzimajući u obzir taj razvoj, potrebno je ažurirati određene najmanje uvjete i odstupanja utvrđena u prilozima I. i II. Direktivi 2002/56/EZ te dodati u Prilog II. ograničenja u pogledu bijele noge, prašne krastavosti i sjemenskog krumpira koji se previše osušio i smežurao.
            
         
               (5)
            
            
               Od donošenja Direktive 2002/56/EZ razvilo se znanstveno poznavanje povezanosti broja generacija i razine prisutnosti štetočina sjemenskog krumpira. Kako bi se smanjio fitosanitarni rizik koji u latentnom obliku predstavljaju štetočine, nužno je ograničiti broj generacija. Navedeno je ograničavanje potrebno kako bi se smanjio navedeni rizik i nije ga moguće zamijeniti nijednom manje strogom mjerom. Kako bi se postigla ravnoteža između potrebe da se namnoži dovoljan broj sjemenskog krumpira za proizvodnju certificiranog sjemenskog krumpira i zaštite njegovog zdravstvenog stanja, predosnovni i osnovni sjemenski krumpir ne smije imati više od sedam generacija.
            
         
               (6)
            
            
               Iz Priloga I. potrebno je ukloniti zahtjeve koji se odnose na štetni organizam Synchytrium endobioticum (Schilb.) Perc. jer je njegova prisutnost na sjemenskom krumpiru uređena Direktivom Vijeća 69/464/EEZ (3). Iz priloga I. i II. potrebno je ukloniti zahtjeve koji se odnose na štetni organizam Corynebacterium sepedonicum (Spieck. et Kotth.) Skapt. i Burkh., čije je ime zamijenjeno imenom Clavibacter michiganensis subsp. sepedonicus (Spieck. et Kotth.) Davis et al. jer je njegova prisutnost na sjemenskom krumpiru uređena Direktivom Vijeća 93/85/EEZ (4). Iz Priloga II. potrebno je ukloniti zahtjeve koji se odnose na štetni organizam Heterodera rostochiensis Woll., čije je ime zamijenjeno imenom Globodera rostochiensis (Wollenweber) Behrens jer je njegova prisutnost na sjemenskom krumpiru uređena Direktivom Vijeća 2007/33/EZ (5). Iz Priloga II. potrebno je ukloniti zahtjeve koji se odnose na štetni organizam Pseudomonas solanacearum (Smith) Smith, čije je ime zamijenjeno imenom Ralstonia solanacearum (Smith) Yabuuchi et al. jer je njegova prisutnost na sjemenskom krumpiru uređena Direktivom Vijeća 98/57/EZ (6).
            
         
               (7)
            
            
               Stoga je potrebno na odgovarajući način izmijeniti priloge I. i II. Direktivi 2002/56/EZ.
            
         
               (8)
            
            
               Mjere predviđene ovom Direktivom u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,
            
         DONIJELA JE OVU ODLUKU:
   Članak 1.
   Izmjene Direktive 2002/56/EZ
   Prilozi I. i II. Direktivi 2002/56/EZ izmijenjeni su u skladu s Prilogom ovoj Direktivi.
   Članak 2.
   Prenošenje
   Države članice donose i objavljuju zakone i druge propise potrebne za usklađivanje s ovom Direktivom najkasnije do 31. prosinca 2015. One Komisiji odmah dostavljaju tekst tih propisa.
   One te propise primjenjuju od 1. siječnja 2016. godine.
   Kada države članice donose te propise, oni prilikom službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   Članak 3.
   Stupanje na snagu
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Adresati
   Ova je Direktiva upućena državama članicama.
   
      Sastavljeno u Bruxellesu 17. prosinca 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 193, 20.7.2002., str. 60.
   
      (2)  STANDARD UNECE-a S-1 o stavljanju na tržište i nadzoru tržišne kakvoće sjemenskog krumpira, izdanje 2011., New York.
   
      (3)  Direktiva Vijeća 69/464/EEZ od 8. prosinca 1969. o suzbijanju krumpirova raka (SL L 323, 24.12.1969., str. 1.).
   
      (4)  Direktiva Vijeća 93/85/EEZ od 4. listopada 1993. o suzbijanju prstenaste truleži gomolja krumpira (SL L 259, 18.10.1993., str. 1.).
   
      (5)  Direktiva Vijeća 2007/33/EZ od 11. lipnja 2007. o suzbijanju krumpirovih cistolikih nematoda i stavljanju izvan snage Direktive 69/465/EEZ (SL L 156, 16.6.2007., str. 12.).
   
      (6)  Direktiva Vijeća 98/57/EZ od 20. srpnja 1998. o suzbijanju bakterije Ralstonia solanacearum (Smith) Yabuuchi et al. (SL L 235, 21.8.1998., str. 1.).
   
      PRILOG
      Prilozi I. i II. Direktivi 2002/56/EZ mijenjaju se kako slijedi:
      
                  1.
               
               
                  Prilog I. mijenja se kako slijedi:
                  
                              (a)
                           
                           
                              točke 1. i 2. zamjenjuju se sljedećim:
                              
                                          „1.
                                       
                                       
                                          Osnovni sjemenski krumpir mora ispuniti sljedeće najmanje uvjete:
                                          
                                                      (a)
                                                   
                                                   
                                                      prilikom službenog nadzora uzgajanih biljaka, broj biljaka zaraženih crnom nogom ne smije premašivati 1,0 %;
                                                   
                                                
                                                      (b)
                                                   
                                                   
                                                      broj uzgajanih biljaka koje ne pripadaju dotičnoj sorti i broj biljaka druge sorte zajedno ne smiju premašivati 0,1 %, a u izravnom potomstvu ne smiju premašivati 0,25 %;
                                                   
                                                
                                                      (c)
                                                   
                                                   
                                                      u neposrednom potomstvu broj biljaka sa simptomima virusne infekcije ne smije premašivati 4,0 %;
                                                   
                                                
                                                      (d)
                                                   
                                                   
                                                      prilikom službenog nadzora uzgajanih biljaka, broj biljaka sa simptomima mozaika i broj biljaka sa simptomima virusa uvijenosti lista zajedno ne smiju premašivati 0,8 %.
                                                   
                                                
                                    
                                          2.
                                       
                                       
                                          Certificirani sjemenski krumpir mora ispuniti sljedeće najmanje uvjete:
                                          
                                                      (a)
                                                   
                                                   
                                                      prilikom službenog nadzora uzgajanih biljaka, broj biljaka zaraženih crnom nogom ne smije premašivati 4,0 %;
                                                   
                                                
                                                      (b)
                                                   
                                                   
                                                      broj biljaka koje ne pripadaju dotičnoj sorti i broj biljaka druge sorte zajedno ne smiju premašivati 0,5 %, a u izravnom potomstvu ne smiju premašivati 0,5 %;
                                                   
                                                
                                                      (c)
                                                   
                                                   
                                                      u neposrednom potomstvu broj biljaka sa simptomima virusne infekcije ne smije premašivati 10,0 %;
                                                   
                                                
                                                      (d)
                                                   
                                                   
                                                      prilikom službenog nadzora uzgajanih biljaka, broj biljaka sa simptomima mozaika i broj biljaka sa simptomima virusa uvijenosti lista zajedno ne smiju premašivati 6,0 %.”;
                                                   
                                                
                                    
                        
                              (b)
                           
                           
                              točka 3. se briše;
                           
                        
                              (c)
                           
                           
                              točka 4. zamjenjuje se sljedećim:
                              
                                          „4.
                                       
                                       
                                          Odstupanja dopuštena na temelju točke 1. podtočaka (c) i (d) i točke 2. podtočaka (c) i (d) primjenjuju se samo tamo gdje su virusne bolesti izazvane virusima koji prevladavaju u Europi.”;
                                       
                                    
                        
                              (d)
                           
                           
                              točke 5. i 6. se brišu;
                           
                        
                              (e)
                           
                           
                              dodaje se sljedeća točka:
                              
                                          „7.
                                       
                                       
                                          Najveći je broj generacija osnovnog sjemenskog krumpira četiri, a kombiniranih generacija predosnovnog krumpira u polju i osnovnog sjemenskog krumpira sedam.
                                          Najveći je broj generacija certificiranog sjemenskog krumpira dva.
                                          Ako na službenoj oznaci nije navedena generacija, smatra se da dotični krumpiri pripadaju najvišoj dopuštenoj generaciji u odgovarajućoj kategoriji.”
                                       
                                    
                        
            
                  2.
               
               
                  Prilog II. zamjenjuje se sljedećim:
                  
                     „PRILOG II.
                     
                        NAJMANJI KVALITATIVNI UVJETI ZA PARTIJE SJEMENSKOG KRUMPIRA
                     
                     Dopuštena odstupanja za sljedeće nečistoće, nedostatke i bolesti sjemenskog krumpira:
                     
                                 1.
                              
                              
                                 prisutnost zemlje i stranih tvari: 1,0 % mase za osnovni sjemenski krumpir i 2,0 % mase za certificirani sjemenski krumpir;
                              
                           
                                 2.
                              
                              
                                 suha i mokra trulež zajedno, osim ako su uzrokovane Synchytrium endobioticum, Clavibacter michiganensis subsp. sepedonicus ili Ralstonia solanacearum: 0,5% mase, od kojih 0,2 % mase mokre truleži;
                              
                           
                                 3.
                              
                              
                                 vanjski nedostaci, npr. izobličeni ili oštećeni gomolji: 3,0 % mase;
                              
                           
                                 4.
                              
                              
                                 obična krastavost koja zahvaća više od jedne trećine površine gomolja: 5,0 % mase;
                              
                           
                                 5.
                              
                              
                                 bijela noga koja zahvaća više od 10,0 % njihove površine: 5,0 % mase;
                              
                           
                                 6.
                              
                              
                                 prašna krastavost koja zahvaća više od 10,0 % njihove površine: 3,0 % mase;
                              
                           
                                 7.
                              
                              
                                 gomolji smežurani zbog prevelike isušenosti ili isušenosti koju je prouzrokovala srebrolikost kore: 1,0 % mase.
                              
                           Ukupna dopuštena odstupanja za točke 2. do 7.: 6,0 % mase za osnovni sjemenski krumpir i 8,0 % mase za certificirani sjemenski krumpir.”